
PARLAMENTUL ROMÂNIEI

CAMERA DEPUTAŢILOR

	Comisia pentru politică  economică,

 reformă şi privatizare
	
	Bucureşti, 

Nr. 21/5/ 25.01.2005


R  A  P  O  R  T       S U P L I M E N T A R

asupra propunerii legislative pentru completarea articolului 67 din Legea nr. 31/1990 privind societăţile comerciale, Camera Deputaţilor fiind Cameră Decizională (Pl x 564/2004)
  În conformitate cu prevederile art. 89 din Regulamentul Camerei Deputaţilor, cu modificările şi completările intervenite prin Hotărârea Camerei Deputaţilor nr. 23/2003, Comisia pentru politică economică, reformă şi privatizare a fost sesizată, spre dezbatere şi avizare în fond, cu propunerea legislativă pentru completarea articolului 67 din Legea nr. 31/1990 privind societăţile comerciale, trimisă cu adresa nr. Pl x 564/22.09.2004.

In data de 9.11.2004 s-a hotărât în plenul Camerei Deputaţilor, la solicitarea iniţiatorului propunerii – domnul Ludovic Mardari, retrimiterea propunerii legislative la comisie, pentru o nouă dezbatere.
   Propunerea legislativă a fost respinsă de Senat în şedinţa din  20 septembrie 2004.

     La întocmirea prezentului raport, Comisia a avut în vedere punctul de vedere negativ al Guvernului cu privire la promovarea propunerii legislative în forma prezentată.

             În raport de obiectul şi conţinutul său, propunerea legislativă face parte din categoria legilor ordinare. 

         Camera Deputaţilor este Cameră decizională.

             Potrivit prevederilor art. 60 din Regulamentul Camerei Deputaţilor, membrii Comisiei au reexaminat acest proiect de Lege în şedinţa din  25 ianuarie 2005.


  La dezbaterea proiectului au participat ca invitaţi, în conformitate cu prevederile art. 51 şi 52 din Regulamentul Camerei Deputaţilor, din partea  Ministerului Finanţelor Publice: domnul Gheorghe Matei – director general, doamna Georgeta Petre – director şi doamna Alexandra Lazăr – director adjunct.

             La lucrări, au fost prezenţi 24 deputaţi din totalul de 26 membri ai Comisiei.

              În urma dezbaterii, Comisia  a hotărât, cu unanimitate de  voturi, ca propunerea legislativă să fie respinsă, deoarece propunerea nu este corelată cu noul cod fiscal şi cel de procedură fiscală.
            PREŞEDINTE,

            MIHAI TUDOSE

                                                             SECRETAR,

                                                 VASILE COSMIN NICULA

           Expert parlamentar,

                                                                                                                       Alina Hodivoianu

C ă t r e,





 BIROUL  PERMANENT  AL





 CAMEREI  DEPUTAŢILOR
                    Vă înaintăm, alăturat, RAPORTUL SUPLIMENTAR asupra propunereii legislative pentru completarea articolului 67 din Legea nr. 31/1990 privind societăţile comerciale, trimisă cu adresa nr. Plx 564/22.09.2004.

PREŞEDINTE,

                                           MIHAI TUDOSE

